KOMISIJOS REGLAMENTAS (EB) Nr. 1342/2005
2005 m. rugpjūčio 16 d.
dėl kompensacinių išmokų gamintojų organizacijoms už tunus, patiektus pramoninei gamybai 2004 m. sausio 1 d.-kovo 31 d. laikotarpiu
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gruodžio 17 d. Tarybos reglamentą (EB) Nr. 104/2000 dėl bendro žuvininkystės ir akvakultūros produktų rinkų organizavimo (1), ypač į jo 27 straipsnio 6 dalį,
kadangi:
(1)
Reglamento (EB) Nr. 104/2000 27 straipsnyje numatyta kompensacinė išmoka gali būti tam tikromis sąlygomis suteikiama Bendrijos tunų gamintojų organizacijoms už pramoninei gamybai pateiktus tunų kiekius kalendorinių metų ketvirtyje, kurio metu yra fiksuojama kaina, kai tuo pat metu Bendrijos rinkoje vidutinė pardavimo kaina ir importo kaina, prireikus apskaičiuota su jai taikomu kompensaciniu mokesčiu, yra mažesnė už 87 % atitinkamo produkto Bendrijos gamintojo kainos.
(2)
Išanalizavus Bendrijos rinkos padėtį padaryta išvada, kad 2004 m. sausio 1 d.-kovo 31 d. laikotarpiu geltonuodegių tunų (Thunnus albacares), kurių vienetas sveria daugiau kaip 10 kg, geltonuodegių tunų (Thunnus albacares), kurių vienetas sveria ne daugiau kaip 10 kg, ir dryžuotųjų tunų (Euthynnus (Katsuwonus) pelamis) vidutinė ketvirčio rinkos pardavimo kaina ir Reglamento (EB) Nr. 104/2000 27 straipsnyje numatyta importo kaina buvo žemesnės negu 87 % Bendrijos gamintojo kainos, nustatytos Tarybos reglamentu (EB) Nr. 2346/2002 (2).
(3)
Operacijos, į kurias reikia atsižvelgti apskaičiuojant išmokos dydį, yra pardavimai, kurių sąskaitose faktūrose yra nurodyta atitinkamo ketvirčio data ir į kurias atsižvelgiama apskaičiuojant vidutinę mėnesinę pardavimo kainą, pagal 2001 m. lapkričio 9 d. Tarybos reglamento (EB) Nr. 2183/2001, nustatančio Tarybos reglamento (EB) Nr. 104/2000 dėl išsamių kompensacijų teikimo už perdirbimo pramonei skirtą tuną taisyklių (3), 4 straipsnį.
(4)
Remiantis Reglamento (EB) Nr. 104/2000 27 straipsnio 2 dalimi išmokos dydis jokiu būdu negali viršyti skirtumo tarp ribinio dydžio ir vidutinės atitinkamo produkto pardavimo kainos Bendrijos rinkoje ir negali viršyti 12 % to ribinio dydžio sumos.
(5)
Kiekiai, už kuriuos gali būti mokama kompensuojamoji išmoka, jokiu būdu negali viršyti per atitinkamą ketvirtį Reglamento (EB) Nr. 104/2000 27 straipsnio 3 dalyje nustatytų ribų.
(6)
Geltonuodegių tunų (Thunnus albacares), kurių vienetas sveria daugiau kaip 10 kg, geltonuodegių tunų (Thunnus albacares), kurių vienetas sveria ne daugiau kaip 10 kg, ir dryžuotųjų tunų (Euthynnus (Katsuwonus) pelamis) kiekiai, parduoti ir patiekti Bendrijos muitų teritorijoje įsisteigusiai gamybinei pramonei, per atitinkamą ketvirtį buvo didesni už per tą patį trejų ankstesnių žvejybos metų ketvirtį parduotus ir patiektus kiekius. Kadangi tie kiekiai viršija Reglamento (EB) Nr. 104/2000 27 straipsnio 3 dalyje numatytą ribą, reikėtų nustatyti visų kiekių, už kuriuos gali būti mokama išmoka, bendrą ribą.
(7)
Kai, apskaičiuojant kiekvienai gamintojų organizacijai mokamos išmokos dydį, taikomos Reglamento (EB) Nr. 104/2000 27 straipsnio 4 dalyje numatytos ribos, reikėtų paskirstyti kiekius, už kuriuos gali būti skiriama išmoka, atitinkamoms gamintojų organizacijoms pagal atitinkamas jų gamybos apimtis per tą patį 2001 m., 2002 m. ir 2003 m. žvejybos metų ketvirtį.
(8)
Šiame reglamente numatytos priemonės atitinka Žvejybos produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 104/2000 27 straipsnyje numatyta kompensacinė išmoka yra suteikiama už 2004 m. sausio 1 d.-kovo 31 d. laikotarpį už produktus neviršijant šių didžiausių sumų:
(EUR/t)
Produktas
Didžiausias išmokos dydis pagal Reglamento (EB) Nr. 104/2000 27 straipsnio 2 dalies pirmą ir antrą įtraukas
Geltonuodegiai tunai (Thunnus albacares), kurių vienetas sveria daugiau kaip 10 kg
127
Geltonuodegiai tunai (Thunnus albacares), kurių vienetas sveria ne daugiau kaip 10 kg
92
Dryžuotieji tunai (Euthynnus (Katsuwonus) pelamis)
52
2 straipsnis
1. Bendra rūšies kiekių, už kuriuos gali būti mokama išmoka, suma yra tokia:
-
Geltonuodegiai tunai (Thunnus albacares), kurių vienetas sveria daugiau kaip 10 kg: 21 089,066 tonos
-
Geltonuodegiai tunai (Thunnus albacares), kurių vienetas sveria ne daugiau kaip 10 kg: 4 531,090 tonos
-
Dryžuotieji tunai (Euthynnus (Katsuwonus) pelamis): 5 775,411 tonos.
2. Bendra kiekių suma padalinama atitinkamoms gamintojų organizacijoms taip, kaip nurodyta priede.
3 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. rugpjūčio 16 d.